בס"ד ד אב תשפ"ב   לגבי אכילת לחולה בט' באב – הביה"ל (על סי' תקנד,ו ד"ה דבמקום חולי וכו') כותב שצריך לאכול על פי שיעורים. כמו יום כיפור.  אך הרב עובדיה (חזו"ע עמ' סד) בשם שו"ת שבט הלוי (ח"ד סי' נו) כותב לחלק – שרק בכיפור בחולה שיש בו סכנה הצריכו שיאכל פחות מכשיעור, אבל חולה שאין בו סכנה שאוכל בארבע צומות אין לנהוג כן, שהרי יכול לבוא לידי היזק אם לא יאכל כרגיל. וכן יש להורות הלכה למעשה.    לגבי שאלתך בעניין המעשרות – הפרשת מעשר הוא למי שנוהג בצדקה במידה בינונית. הרוצה לנהוג בעין יפה, צריך להפריש מנכסיו אחד מחמישה.  וכפי שאמרו חז"ל [כתובות נ ע"א] הנותן עד חומש נכסיו הרי זה מצוה מן המובחר, אחד מעשרה מדה בינונית, פחות מכאן עין רעה.  והאחרונים דנים האם ניתן לתת מאחרי הקיזוזים של ההוצאות וההכנסות.  כט"ס.